laion/Wikipedia-Exotic huggingface dataset:
אילש אדלר

אילש אדלר (בהונגרית: Adler Illés; סנטה, 1868 – בודפשט, 19 בפברואר 1924) היה תאולוג הונגרי ורב. הוא היה עמית וכותב של ההיסטוריה האוניברסלית של היהודים. אילש אדלר הוא בנם של שאנדור אדלר ויוזפין ובר. הוא למד עברית ואת הכשרתו לרב בפקש, בבלשגיארמט וברטיסלאבה, ולימודים כלליים באופן פרטי. בשנת 1891 הפך לרב של קישקונפלדיהאזה, ובין 1896 לבין 1907 נבחר וכיהן כרב של אובודה. הוא עבד שם אחת עשרה שנים כאשר הקהילה היהודית של פשט הזמינה אותו כרב להחליף את הרב אלעזר פולק בבית הכנסת רומבך. בצעירותו המוקדמת היה חבר מערכת במגזין "שוויון" (Egyenlőség) וכמה ממאמריו פורסמו שם וכן בעיתונים יהודיים וכן בשנתונים של האגודה הספרותית היהודית-הונגרית IMIT ושל האגודה הלאומית היהודית לחינוך בהונגריה. סדרת המאמרים המפורסמת ביותר שלו הייתה על מסע רבני הונגריה לארץ הקודש שהופיעה ב"שוויון". הוא חקר בין שאר את ספרות הקבלה. בקרב רבני בודפשט היה אחד ונואמים הפופולריים ביותר ושירת כאמור בבית הכנסת ברחוב רומבך שתוכנן על ידי האדריכל אוטו וגנר. במהלך מלחמת העולם הראשונה שימש כרב צבאי בדרגת סרן. כרב השתייך ל"זרם הסטטוס קוו אנטה". נישא לינקה קרמר ונולדו להם ארבעה ילדים. מותו ב-1924 נגרם מדלקת כיס המרה. הוא הובא למנוחות בבית הקברות היהודי ברחוב קוזמה. דרשת חניכה. נשא את הדרשה כשנכנס לתפקיד הרב באובודה, בודפשט, 1897. חתונת זהב. נאום חגיגה. נשא אותו ב-11 באפריל 1898. הופיע על חשבון הקהילה היהודית של אובודה, בודפשט, 1898. אתה אחינו! נאום כניסה, נשא אותו כשהתקבל כחבר בחברה קדישא של פשט ב-2 בינואר 1910. בודפשט, 1910. הספד לזכרו של מיקשה סאבולצ'י. נשא אותו ב-21 ביוני 1915, בבודפשט. פאל גויאש: חייהם ויצירותיהם של סופרים הונגרים. סידרה חדשה. 1944-1939. 2002-1990. הלקסיקון החדש של רוואי. ISBN 963-901-594-6 קברים יהודיים בבודפשט. עורך ג'רג' הראסטי. בודפשט, ועדת החסד הלאומית, 2004. לקסיקון יהודי-הונגרי. 1929. אילש אדלר קינגה פראימוביץ' [ואחרים] : בודפשט היהודית. בודפשט, 1995. גומירדלר והרב אדלר באובודה. http://fotolexikon.blogspot.hu ספרנותו של גזה פטריק Adler Illés. Székfoglaló beszéd. Tartotta az óbudai rabbiállás elfoglalásakor. (8-r. 24 l.) Bpest, 1897. Bichler J. könyvny. | MAGYAR KÖNYVÉSZET 1712–1920 | Kézikönyvtár, www.arcanum.com Halálesete bejegyezve a Bp. VI. ker. állami halotti akv. 340/1924. folyószáma alatt. Adler Illés. Magyar Életrajzi Index. Petőfi Irodalmi Múzeum. Adler Illés. Öröklét.
מאנינג

האם התכוונתם ל... איליי מאנינג – שחקן פוטבול אמריקאי דני מאנינג – כדורסלן אמריקאי הלן טאפט מאנינג – פרופסור אמריקאית להיסטוריה טארין מאנינג – שחקנית אמריקנית מייק מאנינג שחקן ומפיק אמריקאי פייטון מאנינג – שחקן פוטבול אמריקאי צ'לסי מאנינג – חיילת אמריקאית שהדליפה לאתר ויקיליקס קתי מאנינג – פוליטיקאית אמריקאית
ווקובאר (אי)

האי ווקובר (בסרבית: Вуковарска ада, בקרואטית: Vukovarska ada) שוכן בדנובה, באזור הגבול בין סרביה ובין קרואטיה. שתי המדינות תובעות את הריבונות על האי והוא נמצא כעת תחת שלטון סרבי. בתקופת קיומה של יוגוסלביה נכלל האי בתחומה של קרואטיה, שם נמצאת גם העיר ווקובאר הנושאת אותו שם, אולם במהלך מלחמת העצמאות של קרואטיה נכבש האי על ידי הסרבים, ששולטים בו מאז. על פי ועדת התיווך בראשות בדינטר היה האי אמור לעבור לידי קרואטיה, אך סרביה סירבה לקבל את הצעת ועדת התיווך וטענה לזכותה על אי על בסיס קרבתו הגדולה יותר לחוף הסרבי. במעמד דומה נמצא האי שרנגרד. מדיה וקבצים בנושא ווקובאר בוויקישיתוף
דרור סבו

דרור סבו (נולד ב-1964) הוא יוצר, כותב, עורך, במאי ותסריטאי ישראלי. הוא בוגר בית הספר סם שפיגל בהצטיינות, יחד עם עודד דוידוף, טלי שמש ודן גבע. "הצורף" - סדרת דרמה - כתיבה ובימוי. "החרצופים" - בימוי (2 עונות ראשונות). "נבלות" - מיני סדרה על פי ספרו של יורם קניוק - כתיבה ובימוי. "No אקזיט” - דרמה - כתיבה ובימוי. "פרויקט Y" - פיתוח ובימוי (2 עונות ראשונות). "דין וחשבון עם רינו צרור" - עריכה ובימוי. "זהבי מחפש תשובה" - פיתוח, הפקה ובימוי. "פאנץ'" - סדרה - בימוי. "העתיד של קירה" - בימוי ועריכה. סרט הסטודנטים הטוב ביותר במולודיסט, פסטיבל הסרטים הבינלאומי קייב - חמדת אבות פרס האקדמיה למיני סדרה - נבלות פרס וולג'ין ופרס השחקן בפסטיבל הקולנוע ירושלים - NO אקזיט פרס האקדמיה לסדרת תחקירים - דין וחשבון עם רינו צרור דרור סבו, במיזם "אישים" לתיעוד היצירה הישראלית דרור סבו, במסד הנתונים הקולנועיים IMDb (באנגלית) דרור סבו באתר בוגרי סם שפיגל סיור בנבכי הצורף עם דרור סבו באתר HOT אבנר שביט‏, "לא הייתי רוצה שבתי תראה 'האח הגדול'", באתר וואלה, 16 באפריל 2010 דרור סבו, באתר IMDB דרור סבו, באתר וואלה סרטים
שרנגרד (אי)

שרנגרד (בסרבית: Шаренградска ада; בקרואטית: Šarengradska ada) הוא אי ששוכן בדנובה, באזור הגבול בין סרביה ובין קרואטיה. שתי המדינות תובעות את הריבונות על האי והוא נמצא כעת תחת שלטון סרבי. בתקופת קיומה של יוגוסלביה האי השתייך לקרואטיה, שם נמצאת גם היישוב שרנגרד הנושא אותו שם, אולם בעת מלחמת העצמאות של קרואטיה האי נכבש על ידי הסרבים, ששולטים בו מאז. על פי ועדת התיווך בראשות בדינטר האי היה אמור לעבור לידי קרואטיה, אך סרביה סירבה לקבל את הצעת ועדת התיווך וטענה לזכותה על אי על בסיס קרבתו הגדולה יותר לחוף הסרבי. במעמד דומה נמצא האי ווקובאר. מדיה וקבצים בנושא שרנגרד בוויקישיתוף
55

שנת 55 היא השנה ה-55 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 55 ניתן לה בדיעבד. כל התאריכים שלהלן הם לפי הלוח היוליאני. 55 - לראשונה הכנת מים ב"בוילר" (מתקן לחימום מים) בפומפיי 55 - אפיקטטוס, פילוסוף יווני - רומי 11 בפברואר – בריטניקוס, אציל רומאי מהשושלת היוליו-קלאודית (נולד ב-41) להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 55‎ נפטרים ב-55‎ מדיה וקבצים בנושא 55 בוויקישיתוף
טוטינוטין צויוסי

טוטינוטין צויוסי (ביפנית: 栃ノ心 剛, בגאורגית: ლევან გორგაძე, לְבָאן גּוֹרְגִּידְזֶה; נולד ב-13 באוקטובר 1987, במצחטה, שבגאורגיה) הוא מתאבק סומו. הישגיו בקריירה הם 511-409-56. בשנת 2008 הוא היה הגארוגי השני אחרי קוקאי שהגיע לדרגת סאקטורי בשנת 2018 הוא קיבל דרגת אודזיוקי, השנייה בחשיבותה בסומו. לבן גורגדזה החל להתאמן בהיאבקות מגיל צעיר. הוא זכה מדליות באליפויות אירופה לצעירים בג'ודו ובסמבו. בשנת 2005 הוא זכה במקום השני באליפות אירופה בסומו. בהמשך הוא הגיע ליפן וכבר בשנת 2008 הגיע לדרגת סאקטורי (מתחרה בליגה העליונה). בשנת 2013, בעקבות פציעה קשה טוטינוטין צויוסי לא התחרה ובעקבות כך ירד לליגת משנה, אך לאחר ניצחון במספר תחרויות חזר לליגה העליונה כבר באותה שנה. הוא הגיע למספר הישגים ובשנת 2018 קיבל דרגת אודזקי, שהיא הדרגה השנייה בחשיבותה בסומו. באותה שנה הוא זכה בגעיה הקיסר הגדול. מדיה וקבצים בנושא טוטינוטין צויוסי בוויקישיתוף טוטינוטין צויוסי, ברשת החברתית אקס (טוויטר) תיאור תוצאות ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.
רילקומרס

רילקומרס בע"מ היא חברת פיתוח תוכנה ישראלית, בשליטת קבוצת יעל תכנה ומערכות בע"מ, שהוקמה בשנת 1999. מטה החברה ממוקם בתל אביב. רילקומרס מעסיקה למעלה מ־ 120 עובדים. מייסדי החברה הם דרור יעקובסון ונאור מן. כיום היזם דרור יעקובסון משמש כמנכ"ל החברה. השליטה בחברה נרכשה בשנת 2019 על ידי קבוצת יעל, אחת מקבוצות ה-IT הגדולות בישראל, ורילקומרס משמשת כזרוע הדיגיטל של הקבוצה. רילקומרס הוקמה בשנת- 1999, מתוך זיהוי צורך עסקי בפיתוח פתרונות High-End של אתרי מסחר ותוכן. הלקוח הראשון של החברה היה ידיעות אחרונות ובמסגרת עבודתם המשותפת פותח והושק בשנת 2000 אתר ynet. במשך 11 השנים הבאות המשיכה רילקומרס להיות זרוע הפיתוח והטכנולוגיה של ynet. בד בבד לעבודה על ynet התפתחה רילקומרס לתחומים נוספים ותכננה ופיתחה מגוון אתרים, פורטלים ואפליקציות מובייל עבור חברות גדולות ומרכזיות במשק הישראלי, ביניהן: בנק לאומי, בנק הפועלים, בנק דיסקונט, שטראוס, שופרסל, חצי חינם, מלונות דן, הפניקס ועוד. מתחילת העשור הקודם הרחיבה רילקומרס את תחומי פעילותה באמצעות רכישה והקמה של חברות בת העוסקות בתחומי דיגיטל שונים. בשנים האחרונות השיקה רילקומרס פלטפורמות דיגיטליות אשר זיכו את ללקוחותיה במספר רב של פרסי מצטייני המחשוב IT Awards. יוניק יו אי (uniQui): סטודיו לאפיון ועיצוב חווית משתמש. דעת (daat solutions): מרכז הייטק חרדי. רילמרקטינג (realmarketing): חברת שיווק. סטודיו העוסק בגיבוש אסטרטגיית מוצר, אפיון חוויית משתמש ועיצוב ממשק המשתמש. הסטודיו מנהל את ארגון "חוויית משתמש ישראל" (uxi.org.il), ארגון שהוקם במטרה לקדם את הידע בישראל בתחומים של חוויית משתמש (User Experience – UX), ממשק משתמש (User Interface – UI) ושמישות (Usability). דעת הוא מרכז פיתוח ובדיקות המעסיק נשים חרדיות ופועל מתוך רילקומרס משנת 2010. לדעת התמחות משולבת בפיתוח בטכנולוגיות דיגיטל מודרניות לצד פיתוח בתוך מערכות ליבה ארגוניות העושות שימוש בשפות פיתוח ותיקות. לצד פעילות הפיתוח מפעילה דעת גם פעילות בדיקות תוכנה. מדיה וקבצים בנושא רילקומרס בוויקישיתוף אתר האינטרנט הרשמי של רילקומרס 13 פרויקטים בביצוע רילקומרס – בין זוכי תחרות מצטייני המחשוב קבוצת יעל תהפוך לחברת אחזקות-ותנפיק חברות בנות, באתר גלובס, 6 ביולי 1999 אתר חווית משתמש ישראל יוסי הטוני, יעל רוכשת את רילקומרס במיליוני שקלים, באתר אנשים ומחשבים, ‏2019-11-19 Yossi Dahan, איך שיחת צ'אט הובילה להקמת חברה מצליחה בתחום פיתוח תוכנה (נאור מן), באתר יזמות או למות !!!, ‏2017-05-03 יוסי הטוני, מי אלוף האלופים של 2019?, באתר אנשים ומחשבים, ‏2020-02-16
גיבסון

האם התכוונתם ל... אישים ששם משפחתם גיבסון: אדם גיבסון – כדורסלן אוסטרלי אורוויל גיבסון – יוצר כלי נגינה אמריקאי, מייסד חברת גיבסון איאן גיבסון – סופר וביוגרף אירי אלינור גיבסון – פסיכולוגית אמריקאית אלתיאה גיבסון – טניסאית אמריקאית ארנסט וילארד גיבסון – סנאטור וחבר בית הנבחרים האמריקאי ממדינת ורמונט מטעם המפלגה הרפובליקנית ארנסט ויליאם גיבסון הבן – מושל מדינת ורמונט וסנאטור מטעם המפלגה הרפובליקנית בן גיבסון – כדורגלן אנגלי בריאן גיבסון – במאי אנגלי גאי גיבסון – טייס בריטי שנלחם במלחמת העולם השנייה ג'ון גיבסון (הוקי קרח) – שחקן הוקי קרח אמריקאי ג'ון גיבסון (פסל) – פסל ולשי ג'וש גיבסון – שחקן בייסבול אמריקאי ג'יימי נובל – שם הבמה של המתאבק המקצועי האמריקאי ג'יימס גיבסון ג'יימס גיבסון (מנצ'סטר יונייטד) – איש עסקים בריטי שהיה בעליה של קבוצת הכדורגל מנצ'סטר יונייטד ג'יימס גיבסון (פסיכולוג) – פסיכולוג אמריקאי ג'יימס גיבסון (שחיין) – שחיין בריטי גרג גיבסון – מתאבק אמריקאי דארון גיבסון – כדורגלן אירי דבי גיבסון – זמרת אמריקאית דון גיבסון – פזמונאי ומוזיקאי קאנטרי אמריקאי דיק גיבסון – נהג מרוצים בריטי דניאל גיבסון – כדורסלן אמריקאי הוט גיבסון – רוכב רודיאו אמריקאי ושחקן ובמאי מערבונים הנרי גיבסון – זמר ושחקן אמריקאי ויליאם גיבסון – סופר אמריקאי-קנדי ויליאם גיבסון (מחזאי) – מחזאי וסופר אמריקאי וירג'יניה גיבסון – שחקנית ורקדנית אמריקאית טאג' גיבסון – כדורסלן אמריקאי טייריס גיבסון – זמר ושחקן אמריקאי מייק גיבסון – כדורסלן עבר מל גיבסון – שחקן ובמאי קולנוע יליד אוסטרליה מרגרט גיבסון – שחקנית אמריקאית צ'ארלס דנה גיבסון – אמן אמריקאי צ'ארלס הופר גיבסון – סנאטור וחבר בית הנבחרים של ארצות הברית ממדינת מרילנד מטעם המפלגה הדמוקרטית קירק גיבסון – שחקן בייסבול אמריקאי קתרין גיבסון – שחיינית סקוטית ראלף גיבסון – צלם אמריקאי רוברט גיבסון – חותר קנדי רוברט לי גיבסון – אסטרונאוט אמריקאי רנדול גיבסון – סנאטור וחבר בית הנבחרים של ארצות הברית ממדינת לואיזיאנה מטעם המפלגה הדמוקרטית שיין גיבסון – מוזיקאי אמריקאי תומאס גיבסון – שחקן אמריקאי פירושים נוספים: גיבסון (חברה) – חברה אמריקנית לייצור גיטרות גיבסון (קוקטייל) – קוקטייל מפורסם על בסיס ג'ין וורמוט יבש הרכבת גיבסון – שיטה לחיבור מקטעי DNA מדבר גיבסון – מדבר באוסטרליה המערבית נערת גיבסון – גילום האידיאל הנשי של האטרקטיביות הגופנית, כפי שמוצג באיוריו של האמן צ'ארלס דנה גיבסון
אייזפוטה

אייזפוטה (בלטבית: Aizpute) היא עיר במערב מחוז אייזפוטה שבלטביה. ההתיישבות הראשונה באייזפוטה החלה במאה ה-9 לספירה, כשהקורוניאנים (אנ'), שבט בלטי, הגיעו לאזור. במאה ה-13, בזמן מסעות הצלב, נכבש האזור בידי צלבנים גרמניים, ומנהיג המסדר הליבוני דיטריך פון גרינינגן, הורה בשנת 1247 על הקמת מבצר במקום, שנודע בשם הסנפוט. המבצר נועד לשמור על הכניסה הדרומית לעיר, המחברת בין פרוסיה לליבוניה. המבצר מופיע בדגל העיר. במהלך השנים נחרב המקום מספר פעמים באופן חלקי, בעיקר במהלך מלחמות פולין-שוודיה. בשנת 1665 שופץ המבצר בידי הדוכס הבלטי-גרמני יעקב פון קטלר, שעבר להתגורר במקום. לאחר מותו בשנת 1682, עבר המבצר שיפוץ נוסף ובשנת 1860 נבנתה במקום הכנסייה הלותרנית סנט ג'ון. בתקופת רפובליקת לטביה, אייזפוטה הפכה למרכז מסחרי גדול, אך בזמן התקופה הסובייטית נחלשה וסופחה למחוז לייפאיה. בשנת 2009 הפכה העיר למרכז המחוז אייזפוטה. באייזפוטה קיים מוזיאון היסטורי, בו מוצגים העוסקים בהיסטוריה המקומית, במסילות הרכבת Liepāja-Aizpute ו-Aizpute-Saldus, בחינוך ובאמנות המקומית. פארק האמנות Ģirts Brumsons הוא מוזיאון פתוח המציג פסלים ויצירות אמנות המשולבים בצמחייה. תחנת הכוח ההידרואלקטרית הנטושה של אייזפוטה, שהוקמה במאה ה-18, מהווה מוקד עניין בשל מפל המים הגבוה, גשר אבן עתיק ומבשלת הבירה הסמוכים למקום. הקהילה היהודית נוסדה במאה ה-16, אז החלו יהודים להגיע לאזור מליטא ומפרוסיה המזרחית. בית התפילה הראשון נוסד במקום בשנת 1708. בשנת 1750 קיבלו היהודים זכות ישיבה חוקית באיזפוטה, ושנה לאחר מכן ניתנה להם רשות לבנות בית כנסת. ב־1800 הכילה הקהילה 678 איש. בשנת 1835 מנתה הקהילה 1,599 איש והיוותה את הרוב בעיר. הקהילה הצטמצמה בעקבות הגירת מספר משפחות לרוסיה וכן בשל מחלת הכולרה שהתפרצה במקום. ערב מלחמת העולם השנייה מנתה הקהילה כ-700 יהודים. עם פרוץ המלחמה, נמלטו מספר משפחות מהעיר, אחרות גורשו לסיביר, רבים גויסו לצבא ונפלו בקרב, ואחרים נותרו במקום. ב־24 ביולי 1941 נורו למוות ליד בית העלמין 36 יהודים שהוגדרו כשמאלנים או כבעלי רכוש. 386 יהודים נשלחו לגטו שהוקם בבניין גדול, ולאחר מכן נלקחו ליער ליד תחנת הרכבת של קאוויני ונרצחו שם. לזכר קורבנות השואה נקבעה מצבה בבית העלמין המקומי, בה נכתב בעברית ובלטבית: "בקבר אחים זה נטמנו עצמותיהן של יהודי אייספוטה וקורבנות אחרים, של הקלגסים הנאצים הגרמנים, שנטבחו באכזריות ב-1941. יהי זכרם ברוך!" אייזפוטה היא עיר תאומה של הערים הבאות: שווייץ שוורצנבך (אנ'), שווייץ שוודיה קרלסקרונה (אנ'), שוודיה מדיה וקבצים בנושא אייזפוטה בוויקישיתוף אתר האינטרנט הרשמי של אייזפוטה (בלטבית) איזפוט (לטביה), דף שער בספרייה הלאומית AIZPUTE – ORDER CASTLE HASENPOTH, https://medievalheritage.eu/ The Lutheran Church of St John in Aizpute, https://www.celotajs.lv/ Aizpute Local History Museum, liepaja.travel Ģirts Brumsons’ Park of Art, liepaja.trave Aizpute watermill, https://www.redzet.eu/ קהילת יהודי איזפוטה, באתר מוזיאון העם היהודי בבית התפוצות Aizpute Municipality, Aizpute, the Misiņkalns Graveyard, http://memorialplaces.lu.lv/ רשימת ערים תאומות בלטביה, באתר http://www.self.gutenberg.org/ ערך זה הוא קצרמר בנושא יישובים ובנושא לטביה. אתם מוזמנים לתרום לוויקיפדיה ולהרחיב אותו.
Amen (פירושונים)

האם התכוונתם ל... Amen – שיר שהשתתף באירוויזיון 2021 על ידי סלובניה Amen – שיר שהשתתף באירוויזיון 2021 על ידי אוסטריה Amen (שיר של פושה טי) – שיר של פושה טי בהשתתפות קניה וסט וג'יזי Amen (שיר של אנדרה דיי) – שיר של אנדרה דיי
המסגד הגדול של קירואן

המסגד הגדול של קירואן (בערבית: جامع القيروان الأكبر) הוא מסגד השוכן בעיר קירואן בלב רובע המדינה של העיר אשר הוכר כאתר המורשת העולמית בתוניסיה. המסגד הוא אחד מהמרשימים, הגדולים והעתיקים בצפון אפריקה ובעולם המוסלמי בכלל. כיום הוא משמש כיעד תיירותי כביר עבור מאמינים מוסלמים מכל העולם, אך גם עבור אדריכלים ומעצבי חוץ שמתרשמים מהעיצוב האדריכלי שלו. המסגד, שהוקם על ידי המצביא הערבי ומושלהּ הראשון של איפריקיה, עוקבה בן נאפע, בשנת 670 לספירה, עם ייסודה של העיר קירואן, משתרע על שטח של למעלה מ־9,000 מטר רבוע. זהו אחד ממקומות התפילה המוסלמיים העתיקים ביותר שקיימים כיום, ומהווה מודל אדריכלי המאפיין כמעט את כל המסגדים האופייניים במגרב. היקפו של המסגד הוא כ-405 מטר, מכיל אולם תפילה המגובה בהיפוסטילים, חצר מרוצפת שיש ומינרט מרובע יחיד, שהוא המינרט העתיק ביותר כיום. בנוסף למשמעות הרוחנית שלו, המסגד מהווה יצירת מופת של האדריכלות האסלאמית. במהלך המאה ה-9 נעשו עבודות בנייה במסגד על מנת לחזקו, והוספו לו מאפיינים נוספים המעניקים לו את מראהו הנוכחי. החשיבות של המסגד הובילה להתפתחות משמעותית של העיר מסביבו, אשר הפכה לאחת הערים הגדולות בתוניסיה והעיר הדתית העיקרעת בה. האוניברסיטה של קירואן, המורכבת מסטודנטים ומרצים שהתחנכו במסגד, היוותה מרכז חינוך חשוב בארצות המגרב כשכללה גם לימודי אסלאם וגם לימודי מדעים חילוניים. יש המשווים את חשיבותה של האוניברסיטה בתקופות המוקדמות לאוניברסיטת פריז בימי הביניים. עם שקיעתה של העיר מאמצע המאה ה-11 עבר המרכז האינטלקטואלי בתוניסיה לאוניברסיטת א-זיתונה בתוניס. מדיה וקבצים בנושא המסגד הגדול של קירואן בוויקישיתוף אתר האינטרנט הרשמי של המסגד הגדול של קירואן ביקור פנורמי במסגד הגדול של קירואן באתר Google Earth המסגד הגדול (קירואן, תוניסיה), דף שער בספרייה הלאומית || Géotunis 2009 :: Kairouan ||, web.archive.org, ‏2011-07-26 Discover Islamic Art – Virtual Museum, web.archive.org, ‏2013-04-07 Clifford Edmund Bosworth, Historic Cities of the Islamic World, BRILL, 2007-01-01, עמ' 264, ISBN 978-90-04-15388-2. (באנגלית) Great Mosque of Kairouan - Kairouan, Tunisia, www.sacred-destinations.com UNESCO World Heritage Centre, Kairouan, UNESCO World Heritage Centre (באנגלית) Musée du Petit Palais (Paris France), De Carthage à Kairouan: 2000 ans d'art et d'histoire en Tunisie : [exposition, Musée du Petit Palais de la ville de Paris, 20 octobre 1982-27 février 1983], Association française d'action artistique, 1982, עמ' 23, ISBN 978-2-86545-015-2. (בצרפתית) Wilfrid Knapp, Nevill Barbour, North West Africa: A Political and Economic Survey, Oxford University Press, 1977, עמ' 404, ISBN 978-0-19-215635-8. (באנגלית) Henri Saladin, Tunis et Kairouan, H. Laurens, 1908, עמ' 118. (בצרפתית) Maḥmūd ʻAbd al-Mawlá, L'Université Zaytounienne et la société tunisienne: thèse de doctorat de 3ème cycle en sociologie, Maison Tiers-Monde Edition, Diffusion et Communication, 1984, עמ' 33. (בצרפתית)
קרשמיין

קרשמיין (בהונגרית: Kérsemjén) הוא כפר במחוז סבולץ'-סטמאר-ברג על גדות נהר סומש שבצפון מזרח הונגריה. בדומה ליישובים רבים באירופה, גם אוכלוסיית קרשמיין קטנה משמעותית בעשרות השנים האחרונות, מ-351 תושבים בשנת 1990 עד 269 תושבים בשנת 2020. יהודים חיו בקרשמיין בתקופות זמן שונות. בשנת 1944 נרצחו רבים מבני הקהילה בשואה. מדיה וקבצים בנושא קרשמיין בוויקישיתוף אתר האינטרנט הרשמי של קרשמיין (בהונגרית) נתוני הכפר באתר הלמ"ס ההונגרי תיעוד יהודי קרשמיין שנרצחו בשואה מפקדי האוכלוסין של יהודי הונגריה, 1993
צפלוגל

צפלוגל (שם מדעי: Cephalogale) הוא סוג נכחד של טורף ממשפחת ההמיקיוניים הקרובה לדוביים, אף שבעבר הוא נחשב לאבי הדובים המודרניים. הוא התקיים במשך האוליגוקן עד לתחילת המיוקן באירופה ואמריקה הצפונית. מאובניו של הטורף התגלו בצ'כיה, ספרד, ניו מקסיקו ונברסקה והוא תואר למדע ב-1862 בידי החוקר הצרפתי קלוד ז'ורדן (אנ'). טורף זה הגיע לאורך של 2.4 מטרים, לגובה 90 ס"מ ולמשקל של 70 עד 170 ק"ג בקירוב. בניגוד לדובים המודרניים הוא היה בעל זנב ארוך ששימש ליציבה והיה מהלך על בהונותיו ולא על כפותיו בדומה לדובים המודרניים. מבנה לסתותיו הותאם לקריעת בשר כך שהיה היפרקרניבור ולא אוכל כל. לצידו חיו מגוון פרסתנים קדומים כמו קרנפיים, גמליים, סוסיים ועוד שכנראה שימשו לו טרף. Cephalogale shareri - Cephalogale gergoviensis Cephalogale ginesticus Cephalogale geoffroyi מדיה וקבצים בנושא צפלוגל בוויקישיתוף צפלוגל, באתר האנציקלופדיה של החיים (באנגלית) צפלוגל, באתר GBIF (באנגלית)
ספריית בצלאל

ספריית בצלאל הוא מערך הספריות והמאגרים המשרתים את המחלקות השונות של האקדמיה לאמנות ועיצוב בצלאל. הספרייה נחשבת לאחת מספריות האמנויות המובילות בישראל. המערך כולל גם ארכיון דיגיטלי המשמר את העבודות שנוצרו בבצלאל לאורך הדורות. מערך הספריות של בצלאל כולל ספרייה ראשית בהר הצופים, וכן את ספריית המחלקה לארכיטקטורה בבניין ההיסטורי של בצלאל, וספרייה בבית הנסן. אוספי הספריות כוללים כ-70,000 כרכים של ספרים, כתבי עת, תקליטורים, קלטות וידאו וסרטי DVD. הספרייה מספקת גישה למאגרי מידע הנוגעים לתחומי הלימוד באקדמיה ולתחומים משיקים. כלי גילוי המידע הספרייה הוא תוכנת EDS (EBSCO Discovery Service), המאגדת את כל בסיסי הנושאים של הספרייה במטרה ליצור חווית משתמש נוחה עבור מחקר. המערכת מאפשרת גישה למגזינים מקוונים, עיתונים כתבי עת וספרים אלקטרוניים. זוהי תוכנה בה משתמשות אוניברסיטאות ומכללות נבחרות בישראל ובעולם. הספרים מקוטלגים בשיטת דיואי ו-UDC. בארכיון בצלאל מבוצעים איתור, איסוף ומיון, שימור, דיגיטציה וקטלוג של דימויים. המאגר ממוחשב פתוח לציבור וכולל תיעוד דיגיטלי של התחומים הבאים: ההיסטוריה של בצלאל ואירועים שונים, עבודות סטודנטים (סוף סמסטר, סוף שנה), פרויקטי גמר ותערוכות בוגרים ואוספים של עבודות בצלאל ממקורות שונים. בשנת 2023 עתידה הספרייה לעבור למשכן חדש בבניין בצלאל החדש במגרש הרוסים בירושלים. אתר האינטרנט הרשמי של ספריית בצלאל אתר הספרייה ארכיון בצלאל
דינוקיון

דינוקיון (שם מדעי: Dinocyon; מילולית: "כלב איום/נורא") הוא סוג קדום של טורף ממשפחת ההמיקיוניים הקרובה לדוביים. הוא התקיים במשך המיוקן של אירופה לפני 20.3 עד 5.3 מיליון שנה מזמננו. המאובנים שלו התגלו באוסטריה בחבל פויסבורן (Poysbrunn site) והוא תואר למדע ב-1861 בידי החוקר הצרפתי קלוד ז'ורדן (אנ'). בדומה להמיקיון והצפלוגל היה זה טורף קטן יחסית לדובים בעל מבנה דומה לשל זאב או גרגרן עם זנב קצר, גפיים חזקות ולסתות נוקשות בעלות שיניים מותאמות לקריעת בשר ולא לאכילת כל. הוא הגיע לאורך 2.3 מטרים, לגובה של 110 ס"מ ולמשקל של 250 ק"ג ולפי כמה חוקרים עד 410 ק"ג. בניגוד לדובים המודרניים הוא נע על בהונותיו ולא על כפותיו, כך שיכל לרוץ במהירות גבוהה יותר. ככל הנראה עקב גודלו ומבנה לסתותיו היה זה טורף-על מאיים על מרבית החיות בשטחו, אף שאולי היה אוכל נבלות. http://digitallibrary.amnh.org/bitstream/handle/2246/447/B279a02.pdf;jsessionid=AE736EA4B8A2167469EC2168DD879459?sequence=25
ניתוח גורמי שורש

ניתוח גורמי שורש או RCA (ראשי תיבות של: Root cause analysis) במדע והנדסה, היא שיטה בתחום פתרון בעיות המשמשת לזיהוי הסיבות הבסיסיות לתקלות או בעיות. היא נמצאת בשימוש נרחב בפעילות IT, טלקומוניקציה, בקרת תהליכים תעשייתיים, ניתוח תאונות (למשל בתעופה, תחבורה מסילתית, או בתחנות כוח געיניות), ברפואה (כגון אבחון רפואי ), בתעשיית הבריאות (למשל באפידמיולוגיה) וכן הלאה. ניתן לפרק את RCA לארבעה שלבים: זיהוי ותאור ברור של הבעיה קביעת ציר זמן מ"מצב רגיל" ועד למועד בו התרחשה הבעיה הבחנה בין גורם שורש לבין גורמים סיבתיים אחרים (למשל, שימוש במיתאם אירועים) קביעת גרף סיבתי משורש הבעיה ועד לבעיה RCA משמש בדרך כלל כקלט לתהליך תיקון לפיו ננקטות פעולות מתקנות כדי למנוע את התרחשות הבעיה בעתיד. שם התהליך הזה משתנה מתחום יישום אחד למשנהו. על פי ISO/IEC 31010, תהליך RCA עשוי לכלול את הטכניקות "חמש שאלות מדוע", מצבי כשל וניתוח אפקטים (FMEA), ניתוח עץ כשל, דיאגרמת Ishikawa (דיאגרמת הדג) וניתוח פארטו. IATA (8 באפריל 2016). "Root Cause Analysis for Civil Aviation Authorities and Air Navigation Service Providers". International Air Transport Association. אורכב מ-המקור ב-8 באפריל 2016. נבדק ב-17 בנובמבר 2017. Key steps to conducting an effective root cause analysis, which tools to use for root cause identification, and how to develop effective corrective actions plans. {{cite web}}: (עזרה) Manna, Zohar; Pnueli, Amir (1995). Temporal Verification of Reactive Systems: Safety. Springer. ISBN 978-0387944593. Ohno, Taiichi (1988). Toyota Production System: Beyond Large-Scale Production. Portland, Oregon: Productivity Press. p. 17. ISBN 0-915299-14-3. OSHA; EPA. "FactSheet: The Importance of Root Cause Analysis During Incident Investigation" (PDF). Occupational Safety and Health Administration. נבדק ב-22 במרץ 2019. {{cite web}}: (עזרה) Sofema (17 בנובמבר 2017). "Root Cause Analysis for Safety Management Practitioners & Business Area Owners". Sofema Aviation Services. אורכב מ-המקור ב-17 בנובמבר 2017. נבדק ב-17 בנובמבר 2017. Identify best practice techniques and behaviours to perform effective Root Cause Analysis (RCA) {{cite web}}: (עזרה) Wilson, Paul F.; Dell, Larry D.; Anderson, Gaylord F. (1993). Root Cause Analysis: A Tool for Total Quality Management. Milwaukee, Wisconsin: ASQ Quality Press. ISBN 0-87389-163-5. See Wilson 1993, pp. 8–17. See IATA 2016 and Sofema 2017.
זומרפלד

זומרפלד הוא שם משפחה ממקור גרמני (Sommerfeld) שמשמעו שדה-קיץ. האם התכוונתם ל... מספר זומרפלד – גודל חסר מימד המשמש בתכנון מסבים הידרודינמיים, נקרא על שם ארנולד זומרפלד אישים ארנולד זומרפלד – פיזיקאי תאורטי גרמני, חלוץ בתחום מכניקת הקוונטים מורן זומרפלד – שחיין עבר, אלוף ישראל ושיאן ישראל בשחייה